Sneakers, Premium - escarpe.it
Sneakers HUGO Futurism 50417979 10221533 01 Black 001
Sneakers HUGO Atom 50414639 10220048 01 Black 001
Sneakers BOSS Cosmopool 50412135 10214592 01 Black 005
Sneakers BOSS Mirage 50386945 10195271 01 Dark Red 601
Sneakers TRUSSARDI JEANS 77A00197 U290
Sneakers TED BAKER Ephran 159815 White
Sneakers TED BAKER Ephran 159815 Black
Sneakers ICEBERG IIU1223C Stamp
Sneakers ICEBERG IIU1223B Black
Sneakers ICEBERG IIU1223A Comb/Neon Blu
Sneakers CRIME LONDON Yeyo 11370AA2.20 Black
Sneakers PHILIPPE MODEL Tropez TRLU W142 Bleu Rouge Zuma kan nie verskyn oor ‘hoogs geheime siekte’ | Netwerk24
Deur Marelize Barnard 14 Januarie 2020 16:16
Oudpres. Jacob Zuma toe hy verlede jaar in Julie voor die Zondo-kommissie begin het met sy getuienis. Foto: Felix Dlangamandla
Oudpres. Jacob Zuma ly aan ’n geheime siekte wat hom kortwiek om vrae te beantwoord oor staatskaping toe hy Nommer Een in die land was.
Zuma se regsverteenwoordigers het Dinsdag voor die Zondo-kommissie van ondersoek na staatskaping aangevoer dat hy nié die week sal kan getuig nie en ook nie tot Maart vanjaar beskikbaar sal wees nie.
Hy moet mediese prosedures in die buiteland en in Suid-Afrika ondergaan, maar die aard van sy mediese toestand word só geheim gehou dat selfs sy dokters slegs bereid is om agter toe deure aan adjunkhoofregter Raymond Zondo te verduidelik wat fout is met Zuma.
Adv. Thabani Masuku SC, een van Zuma se regsverteenwoordigers, het Maandag by die kommissie kapsie gemaak daarteen dat sy kliënt so “antagonisties” behandel word. Hy het gekla dit is onnodig dat die kommissie se regspan wil voortgaan om ’n aansoek voor Zondo te bring om ’n bevel te maak wat Zuma sal verplig om op ’n latere datum te getuig.
Masuku het gesê dit is onaanvaarbaar dat Zuma se goeie woord nie hiervoor aanvaar kan word nie.
Adv. Paul Pretorius SC het gesê Zuma se regspan het eers Maandag om 16:00 in ’n verklaring genoem dat Zuma siek is en nie beskikbaar sal wees om te getuig nie.
Die kommissie het verlede week ’n mediaverklaring uitgereik dat die kommissie se regspan Maandag aansoek sou doen om ’n dagvaarding uit te reik dat Zuma tussen 27 Januarie en 31 Januarie móét getuig.
Masuku het aangevoer Zuma word blootgestel aan politieke aanvalle omdat daar so ’n groot belangstelling is in sy verskyning voor die kommissie. Die kommissie sorg dat mense wat kom getuig nie onder soveel politieke druk geplaas word nie.
Dit is onregverdig dat die dreigement van moontlike inhegtenisneming oor sy kop hang, het Masuku aangevoer.
Adv. Thabani Masuku SC het Maandag by die kommissie kapsie gemaak daarteen dat sy kliënt so “antagonisties” behandel word.
Hy het uitgevaar oor die mediaverklaring wat uitgereik is dat daar Maandag ’n aansoek sal wees om Zuma te dagvaar. Masuku het gesê dit blyk asof dit nodig is om Zuma te dagvaar, al is hy siek.
Zondo het hierop geantwoord hý het opdrag gegee dat die mediaverklaring uitgereik word en die inhoud daarvan is neutraal en nié aanvallend teenoor Zuma nie.
Zondo het met verwysing na Zuma se mediese toestand gesê die kommissie het die vorige keer toe Zuma nie kon getuig het weens sy siekte nie, nie eers ’n mediese sertifikaat gevra nie. Sy woord is daarvoor aanvaar.
Dié keer het Zuma aangebied om inligting beskikbaar te stel dat hy weens mediese redes nie beskikbaar sal wees nie.
Masuku het dit aan die kommissie gestel dat die hoof van Zuma se mediese span agter toe deure vir Zondo sal ontmoet om Zuma se mediese toestand aan hom te verduidelik.
Nadat Zondo die partye gevra het om met hom te vergader, het die sitting voortgegaan en Pretorius het gesê die aansoek deur die kommissie se regspan om Zuma met ’n dagvaarding te dwing om te getuig, word tot ’n latere stadium uitgestel.
Zondo het gesê hy het die aanbod deur Zuma aanvaar dat sy mediese span se hoof hom kom sien en die inligting oordra wat hom (Zondo) kan help om te verstaan wat die mediese redes is waarom Zuma nie in November kon getuig nie asook wat die invloed daarvan sal wees op toekomstige getuienis deur Zuma.
Zondo het ook gesê dit word aanvaar dat Zuma nie tussen 27 en 31 Januarie voor die kommissie hoef te verskyn nie weens dié mediese redes.
Masuku het hierop gesê daar is een ding wat Zondo vergeet het om te noem en dit is dat Zuma ongetwyfeld voor die kommissie wil verskyn.
Meer oor: Jacob Zuma | Siekte | Zondo-Kommissie
REGSTREEKS: Getuie sê Zuma het voor Zondo gelieg